Document ID: 31998R1980

KOMISJONI MÄÄRUS (EÜ) nr 1980/98,
17. september 1998,
Aafrika, Kariibi mere ja Vaikse ookeani (AKV) riikidest pärinevate teatavate põllumajandustoodete suhtes ühenduse tariifikvootide ja -lagede avamise ja haldamise kohta ning nimetatud põllumajandustoodete kvootide üle ühenduse järelevalve kehtestamise kohta
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. juuli 1998. aasta määrust (EÜ) nr 1706/98 Aafrika, Kariibi mere ja Vaikse ookeani riikidest (AKV riigid) pärinevate põllumajandustoodete ja nende töötlemisel saadavate kaupade suhtes kohaldatava korra ning määruse (EMÜ) nr 715/90 kehtetuks tunnistamise kohta,1 eriti selle artiklit 30,
AKV-EÜ neljanda konventsiooniga,2 edaspidi "konventsioon", nähakse ette teatavate AKV riikidest pärinevate toodete importimisel ühendusse nende täielik või osaline vabastamine tollimaksudest tariifikvootide, -lagede või kvootide raames; konventsioonis sätestatud tariifikvoodid, -laed või kvoodid avatakse igal aastal kuni konventsiooni kehtivusaja lõppemiseni;
ühenduse tariifikvootide, -lagede ja kvootide avamist ja haldamist käsitlevate rakendusmeetmete vastuvõtmine on komisjoni ülesanne;
komisjoni 2. juuli 1993. aasta määrusesse (EMÜ) nr 2454/93,3 millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (viimati muudetud määrusega (EÜ) nr 1677/984), on koondatud vabasse ringlusse lubamise deklaratsioonide aktsepteerimise kuupäevade järjekorra alusel kasutatavate tariifikvootide haldamist käsitlevad ja sooduskorra alusel toimuva impordi järelevalvet reguleerivad sätted;
Lomé konventsiooni vahepealset läbivaatust käsitlevatel läbirääkimistel lepiti kokku, et korras tehtavad muudatused peaksid jõustuma alates 1. jaanuarist 1996; seetõttu tuleks ette näha, et käesolevat määrust kohaldatakse ja komisjoni määrused (EÜ) nr 1280/94,5 muudetud määrusega (EÜ) nr 896/95,6 (EÜ) nr 2763/94,7 muudetud määrusega (EÜ) nr 2411/96,8 ja (EÜ) nr 2942/95,9 muudetud määrusega (EÜ) nr 982/96,10 tunnistatakse kehtetuks alates sellest kuupäevast;
käesolevas määruses sätestatud meetmed on kooskõlas tolliseadustiku komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. A lisas loetletud AKV riikidest pärinevad tooted, mis lubatakse ühenduses vabasse ringlusse ja millega on kaasas konventsiooni päritoluprotokolli kohane päritolutõend, võib tollimaksudest täielikult või osaliselt vabastada kõnealuses lisas kindlaksmääratud tariifikvootide piires.
2. Käesolevas artiklis nimetatud tariifikvoote haldab komisjon kooskõlas määruse (EMÜ) nr 2454/93 artiklitega 308a-308c.
3. Iga liikmesriik tagab kõnealuste toodete importijatele võrdse ja jätkuva võimaluse kasutada nimetatud kvoote seni, kuni asjakohane kvoodijääk seda võimaldab.
Artikkel 2
1. B lisas loetletud AKV riikidest pärinevad tooted, mis lubatakse ühenduses vabasse ringlusse ja millega on kaasas konventsiooni päritoluprotokolli kohane päritolutõend, võib tollimaksudest vabastada kõnealuses lisas kindlaks määratud tariifilae piires.
2. Käesolevas artiklis nimetatud tariifilae üle teostab ühenduse järelevalvet komisjon tihedas koostöös liikmesriikidega ja kooskõlas määruse (EMÜ) nr 2454/93 artikliga 308d.
Artikkel 3
1. C lisas loetletud AKV riikidest pärinevad tooted, mis lubatakse ühenduses vabasse ringlusse ja millega on kaasas konventsiooni päritoluprotokolli kohane päritolutõend, võib tollimaksudest vabastada kõnealuses lisas kindlaksmääratud kvootide piires, kusjuures selliste toodete suhtes kohaldatakse ühenduse järelevalvet.
2. Kvootide kasutamine tehakse kindlaks ühenduse tasandil kooskõlas määruse (EMÜ) nr 2454/93 artikliga 308d liikmesriikidelt komisjonile saadetud andmete põhjal.
Artikkel 4
Komisjon võtab tihedas koostöös liikmesriikidega kõik käesoleva määruse rakendamiseks vajalikud meetmed.
Artikkel 5
Käesolevaga tunnistatakse kehtetuks määrused (EÜ) nr 1280/94, (EÜ) nr 2763/94 ja (EÜ) nr 2942/95.
Artikkel 6
Käesolev määrus jõustub järgmisel päeval pärast selle avaldamist Euroopa Ühenduste Teatajas.
Käesolevat määrust kohaldatakse alates 1. jaanuarist 1996.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. september 1998

Labels: 3
18
6